Climate Intelligence Foundation

Climate Intelligence Foundation (skrátene Clintel) je holandská nadácia známa deklaráciou "There is no climate emergency" (slov. Klimatická núdza neexistuje), ktorú podpísala takmer tisícka vedcov z celého sveta. Clintel založil vedecký novinár Marcel Crok a geovedec Guus Berkhout. Clintel upozorňuje na údajnú manipuláciu s klimatickými dátami a ich chybnou interpretáciou zo strany IPCC a politikov. Naopak mainstreamovými médiami, ktoré vždy prezentujú závery IPCC ako "vedecký konsenzus" a teda jediné správne, je Clintel spochybňovaný a označovaný za klimatoskeptikov, alebo priamo za popieračov vedy.

Ciele nadácie 
Nadácia Clintel definuje svoje ciele nasledovne:
 Nadácia sa snaží objektívne a transparentne informovať širokú verejnosť o tom, aké fakty sú dostupné o klimatických zmenách a klimatickej politike a tiež kde sa fakty menia na domnienky a predpovede.
 Nadácia vedie a podnecuje verejnú diskusiu a vykonáva investigatívne spravodajstvo v tejto oblasti.
 Nadácia chce fungovať ako miesto medzinárodného stretnutia vedcov s rôznymi názormi na klimatické zmeny a klimatickú politiku.
 Nadácia bude tiež vykonávať alebo financovať svoj vlastný vedecký výskum zmeny klímy a klimatickej politiky.
CLINTEL chce prevziať úlohu nezávislého „klimatického strážcu“ v oblasti klimatickej vedy a klimatickej politiky.

Referencie

Pozri aj 
Klimatoskeptik

Nadácie
Klimatické zmeny